VILNIAUS MIESTO SAVIVALDYBĖS

TARYBA

SPRENDIMAS

DĖL PRITARIMO VILNIAUS MIESTO SAVIVALDYBĖS DALYVAVIMUI PARTNERIO TEISĖMIS „TŪKSTANTMEČIO MOKYKLŲ“ PROGRAMOJE

2022 m. vasario 23 d. Nr. 1-1352

Vilnius

Vadovaudamasi Lietuvos Respublikos vietos savivaldos įstatymo 6 straipsnio 5 punktu, Lietuvos Respublikos švietimo, mokslo ir sporto ministro 2022 m. sausio 31 d. įsakymu Nr. V-137 „Dėl „Tūkstantmečio mokyklų“ programos patvirtinimo“ patvirtintos „Tūkstantmečio mokyklų“ programos 17.1 papunkčiu ir Lietuvos Respublikos švietimo, mokslo ir sporto ministro 2022 m. vasario 1 d. įsakymu Nr. V-153 „Dėl 2021-2030 m. plėtros programos valdytojos Lietuvos Respublikos švietimo, mokslo ir sporto ministerijos Švietimo plėtros programos pažangos priemonės Nr. 12-003-03-01-01 „Įgyvendinti „Tūkstantmečio mokyklų“ programą“ aprašo patvirtinimo“ patvirtinto 2021-2030 metų plėtros programos valdytojos Lietuvos Respublikos švietimo, mokslo ir sporto ministerijos Švietimo plėtros programos pažangos priemonės Nr. 12-003-03-01-01 „Įgyvendinti „Tūkstantmečio mokyklų“ programą“ projektų finansavimo sąlygų aprašo 2.7.11.1 papunkčiu, Vilniaus miesto savivaldybės taryba n u s p r e n d ž i a:

1. Pritarti Vilniaus miesto savivaldybės dalyvavimui partnerio teisėmis „Tūkstantmečio mokyklų“ programoje.

2. Įgalioti Vilniaus miesto savivaldybės administracijos direktorių pasirašyti dokumentus, susijusius su 1 punkte nurodytos programos įgyvendinimu.

3. Nustatyti, kad Vilniaus miesto savivaldybės administracijos direktorius yra atsakingas už šio sprendimo įgyvendinimą.

Meras	Remigijus Šimašius